เงินบาทแข็งค่า เปิดตลาดที่ 33.34 บาทต่อดอลลาร์ 
เงินบาทเปิดตลาด 33.34 บาทต่อดอลลาร์ แข็งค่า สวนทางภูมิภาค คาดกรอบวันนี้ 33.30-33.45 บาทต่อดอลลาร์
20 ส.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.34 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 33.37/39 บาท/ดอลลาร์ เคลื่อนไหวสวนทางกับภูมิภาคที่อ่อนค่าหลังดอลลาร์แข็งค่าเนื่องจากความกังวลต่อสถานการณ์การพร่ระบาดของโควิด-19 และแนวโน้มที่ธนาคารกลางสหรัฐ (เฟด) จะปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) ลง"วันนี้บาทเปิดตลาดแข็งค่าสวนทางกับภูมิภาค อาจมาจากก่อนหน้านี้อ่อนค่าไปมากแล้ว ช่วงนี้ระหว่างวันบาทค่อนข้างผันผวน จากแรงซื้อแรงขายของผู้นำเข้าและผู้ส่งออก" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.30 - 33.45 บาท/ดอลลาร์